Na temelju članka 18. stavka 1. Zakona o proračunu (Narodne novine 144/21) i članka 41. točke 3. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na 29. sjednici,  
12. prosinca 2023., donijela je

**ODLUKU**

**o izmjeni Odluke o izvršavanju Proračuna Grada Zagreba za 2023.**

**Članak 1.**

U Odluci o izvršavanju Proračuna Grada Zagreba za 2023. (Službeni glasnik Grada Zagreba 39/22) članak 30. mijenja se i glasi:

„Grad Zagreb može se dugoročno zadužiti uzimanjem kredita, zajmova i izdavanjem vrijednosnih papira za namjene utvrđene u Zakonu o proračunu o čemu odlučuje Gradska skupština Grada Zagreba uz suglasnost Vlade Republike Hrvatske, a na prijedlog ministra financija, u iznosu od 49.622.000 eura.

Grad Zagreb se može zadužiti i kod Europske investicijske banke uzimanjem dugoročnog kredita u iznosu od 206.910.000 eura za izgradnju kapitalnih projekata i to povlačenjem u tranšama po godinama kako slijedi:

* za 2023. u iznosu od 941.000 eura,
* za 2024. u iznosu od 77.302.000 eura,
* za 2025. u iznosu od 128.667.000 eura,

te po namjenama:

|  |  |  |  |  |
| --- | --- | --- | --- | --- |
| **NAZIV** | **2023.** | **2024.** | **2025.** | **UKUPNO** |
| JAVNE ZGRADE | 941.000 | 46.047.000 | 84.472.000 | 131.460.000 |
| ODRŽIVI JAVNI PRIJEVOZ | 0 | 14.170.000 | 26.530.000 | 40.700.000 |
| DIGITALIZACIJA | 0 | 7.085.000 | 7.665.000 | 14.750.000 |
| REVITALIZACIJA BROWNFIELD | 0 | 10.000.000 | 10.000.000 | 20.000.000 |
| **UKUPNO** | **941.000** | **77.302.000** | **128.667.000** | **206.910.000** |

Iznimno od stavka 1. ovog članka, suglasnost za zaduživanje daje ministar financija ako se Grad Zagreb zadužuje za realizaciju projekta koji se sufinancira iz fondova Europske unije, i to najviše do iznosa ukupno prihvatljivog troška projekta.

Procijenjeno stanje duga Grada Zagreba na kraju 2023. po financijskim kreditima iznosit će 402.713.000 eura, a po robnim kreditima 5.818.100 eura.

Grad Zagreb može dati jamstvo pravnoj osobi u većinskom vlasništvu ili suvlasništvu i ustanovi kojoj je osnivač do 332.000.000 eura.“.

**Članak 2.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA: 400-06/23-01/105

URBROJ: 251-16-04-23-12

Zagreb, 12. prosinca 2023.

**PREDSJEDNIK**

**GRADSKE SKUPŠTINE**

**Joško Klisović**